Държавен вестник, бр. 5, 2021 г., стр. 9

БРОЙ  5	
Д Ъ Р Ж А В Е Н  В Е С Т Н И К 	
СТР.  9  
12. В срок от един месец от съобщаването 
на предложенията и като вземе предвид по-
нататъшната размяна на мнения, посочена в 
параграф 11, посредникът изготвя окончателно 
писмено предложение за изменено спора-
зумение за доброволно уреждане на спора.  
В срок от един месец от получаването на това 
предложение, всяка от страните по процеду-
рата решава дали да приеме окончателното 
предложение и съобщава писмено решението 
си на другата страна. 
13. Ако страна по процедурата не приеме 
окончателното предложение, тя без неоправ-
дано забавяне представя писмено обяснение 
за причините за това на другата страна в 
процедурата, като всяка поверителна инфор-
мация се заличава, когато е необходимо. Всяка 
страна по процедурата поема собствените си 
разноски и половината от възнаграждение-
то на посредника и разноските, свързани с 
организирането на процедурата за уреждане 
на спора. 
14. Ако бъде постигнато съгласие по услови-
ята на споразумението за уреждане на спора, 
страните по процедурата приемат тези условия 
по правно обвързващ начин без неоправдано 
забавяне. Условията на споразумението за 
уреждане на спора: 
а) трябва да включват:
i) задължение за инвеститора да се откаже 
от арбитражния иск или да се откаже от изпъл-
нението на решение, което вече е постановено, 
но все още не е изпълнено окончателно, или, 
когато е приложимо, да вземе предвид всяко 
обезщетение, платено по-рано във Висящото 
арбитражно производство, с цел избягване на 
двойно обезщетяване, и 
ii) поемане на задължение за въздържане 
от образуване на Нови арбитражни произ-
водства, и
б) може да включват отказ от всички дру-
ги права и претенции, свързани с мярката, 
която е предмет на производството, посочено 
в параграф 1. 
Член 10
Достъп до национални съдилища
1. Инвеститорът има право на достъп до 
средствата за съдебна защита съгласно на-
ционалното право срещу мярка, оспорвана 
във Висящо арбитражно производство, дори 
ако националните срокове за завеждане на 
дела са изтекли, в сроковете по параграф 2, 
при условие че: 
а) инвеститорът се откаже от Висящото 
арбитражно производство и от всички права и 
претенции по съответния Двустранен инвести-
ционен договор или се откаже от изпълнението 
на решение, което вече е постановено, но все 
още не е изпълнено окончателно, и поеме 
задължение да се въздържа от образуването 
на Нови арбитражни производства:
i) в срок от шест месеца от прекратяването 
на Двустранния инвестиционен договор, въз 
основа на който е било образувано Висящото 
арбитражно производство, когато не е бил из-
ползван структуриран диалог съгласно член 9;
ii) в срок от шест месеца от датата, на която 
засегнатата договаряща страна е отхвърлила 
искането на инвеститора за започване на 
структуриран диалог съгласно член 9, параг­
рафи 1 и 6; или
iii) в срок от шест месеца от датата, на 
която последната от страните е съобщила 
решението си по член 9, параграф 12, когато е 
бил използван структуриран диалог съгласно 
член 9; 
б) достъпът до националния съд ще бъде 
използван за предявяване на претенции въз 
основа на националното право или правото 
на Съюза; и
в) когато е приложимо, не е постигнато 
споразумение за уреждане на спора в резултат 
на структурирания диалог съгласно член 9.
2. Счита се, че националните срокове за 
достъп до националните съдилища съгласно 
параграф 1 текат от датата, на която инвес-
титорът, в зависимост от случая, се откаже 
от Висящото арбитражно производство или 
се откаже от изпълнението на решение, което 
вече е постановено, но все още не е изпълнено 
окончателно, и поеме задължение да се въз-
държа от образуването на Нови арбитражни 
производства в съответствие с параграф 1, 
буква а), като продължителността на тези 
срокове е определената в приложимото на-
ционално право. 
3. За по-голяма яснота се пояснява, че 
разпоредбите на Двустранните инвестиционни 
договори, прекратени съгласно настоящото 
споразумение, не се считат за част от при-
ложимото право в производства, образувани 
пред национален съд съгласно настоящото 
споразумение. 
4. За по-голяма яснота се пояснява, че 
разпоредбите на настоящия член не могат да 
се тълкуват като създаващи нови средства за 
съдебна защита, които не биха били достъпни 
за инвеститора съгласно приложимото наци-
онално право. 
5. Националните съдилища вземат пред-
вид всяко обезщетение, платено по-рано във 
Висящото арбитражно производство, с цел 
избягване на двойно обезщетяване. 
Р а з д е л   4
ЗАКЛЮЧИТЕЛНИ РАЗПОРЕДБИ
Член 11 
Депозитар
1. Генералният секретар на Съвета на Ев-
ропейския съюз е депозитар на настоящото 
споразумение.